Cygnus

Cygnus est genus avium familiae Anatidarum, avis alba quae longum angustumque flexibileque collum habet et rostrum flavum et brevia crura palmipeda. Cum humi ambulat, plumbeus videtur. Mori potest influentia aviaria H5N1. 

Nomen in lingua Latina classica cycnus (a Graeco κύκνος) scribitur. Nomen alterum olor est. Quorum utrumque in poësi classica saepe, in prosa rarius reperitur.Cycnus: Cic. De orat. 3.6 cycnea (vox); Mela, Chor. 1.110 cycni. Olor: Plin. Nat. 10.203 et alibi.

 Volatus 
Cycnus, quoniam magna avis est, trochili more in aere pendere non potest, nec statim evolare in speciem Columbam, sed oportet cycnum humi velociorem esse, ut pluribus gradibus evolet. 

 Species 
Cycni sunt magnae aves aquatiles, quae notae sunt collo curvo (maximum enim numerum cervicis vertebrarum (25) omnium chordatorum habent) et pulchris pennis albis. Tamen aliquae species plumas nigras habent. Adfines sunt alcidis et anatibus.

 De vita 
Cycni albi in hemisphaera septentrionali habitant; in Australia autem Cygnus atratus niger habitat. Cycni paria formant una vitam degentia et nidos construunt, ubi tres ad octo ova fovent. Si fetus fallit, aves generis Cygni alteram uxorem saepe quaerere solent.

 De cibo 
Cycni insectis parvisque animalibus vescuntur.

 In mythologia et litteris 
 Den grimme ælling, fabula ab Iohannis Christiani Andersen conscripta, quae vitam informis anatis narrat, quae videtur, cum re vera in formosum olorem adolescit. 
 Lacus cygnorum,: fabula saltatoria Petri Čajkovskij.
 Nascitur cygnus,: poema a Gulielmo Johnson Cory (1823–1892) Sapphico metro compositum, quod ita incipit: "Nascitur cygnus : sibi rex videtur, / Impiger pigrae dominus paludis."
 Helenae matrem ferunt fuisse Ledam quam rapuisset Iuppiter in speciem oloris conversus. Ex ovo nato e matre, Helenam Dioscurosque natos esse Graecis fabulis traditum est. 
 Cygnus moriturus dicitur formosa voce canere  quamquam in cetera vita raucos sonos emittit, quae fabula a Platone in Phaedone tradita est: nam ut qui Apollinis avis est futura post mortem praesagit atque proxima felicitate gaudet85a:  ᾄδοντες καὶ ἐν τῷ πρόσθεν χρόνῳ, τότε δὴ πλεῖστα καὶ κάλλιστα ᾄδουσι, γεγηθότες ὅτι μέλλουσι παρὰ τὸν θεὸν ἀπιέναι οὗπέρ εἰσι θεράποντες. Plura invenies apud: Oloris cantus.
 Cycnus canorus (Cygnus cygnus) est avis civitatis Finniae.

 Notae 

 Nexus externi 

!
Categoria:Genera animalium
Categoria:Taxa Bechstein
Categoria:Taxa 1803